mk en mk mk es en ro nl hbs_lat en fr sq el pt da it uk ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk en mk mk mk mk mk mk mk mk mk zh mk mk zh mk mk zh mk mk mk mk zh mk mk zh mk mk mk zh mk mk mk ru hbs_cyr mk ru mk mk ru mk mk en mk uk en mk mk mk ru mk mk mk mk mk mk mk mk mk mk hbs_cyr hbs_cyr mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Кина: Интелектуалците дебатираат околу политиката во доделувањето на Нобеловата награда за литература · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Кина: Интелектуалците дебатираат околу политиката во доделувањето на Нобеловата награда за литература
Објавено на 21 февруари 2013 11:10 GMT
Прочитај го овој напис на English, Italiano, Español, Nederlands, Français, Português, srpski, 繁體中文
Благодарение на нејзиниот вселенски проект, златните Олимписки медали и економскиот развој, Кина го зацврсти имиџот на силна земја низ светот. Фактот што Кина ја надмина Јапонија за да стане втората најголема економија во светот и дава доверба на кинеската Влада. Но, сепак, во полето на културата и уметноста заостанува назад.
Многумина се жалеа на нејзиниот неуспех да ја добие Нобеловата награда за литература и покрај петте илјади години на цивилизација и историја. Од една страна про-владините интелектуалци ја доведоа во прашање одлуката на Нобеловиот комитет, но од друга страна побараа признавање на кинескита уметност и култура од страна на нивните западни непријатели. Па така, кога оваа година комитетот му ја додели наградата на кинескиот писател Мо Јан, нивните срца скаменети од долгиот период на одбивање од страна на организацијата, конечно омекнаа. Пролетта конечно дојде.
Мо Јан. Фотографијата е од корисникот на Фликр – Исак Мао. (CC: BY)
Многу коментатори рекоа дека Нобеловиот комитет за литература не ја зел предвид меѓународната политика кога ја донел неговата одлука. Кинескиот писател Гуангди го реафирмираше литературното достигнување на Мо Јан:
Мо Јан е веројатно најистакнатиот и највредниот писaтел во Кина. Тој има експериментирано во многу различни жанрови. Неговиот стил е нескротлив, моќен, величенствен и искрен. Сепак се уште е рано да се каже дали неговите дела се длабоки бидејќи историјата ќе пресуди. Како и да е тој е многу продуктивен и неговите дела се со добар квалитет. Тој продолжува да истражува нови теми и жанрови. Во таа смисла, ниеден друг современ писател не може да се натпреварува со него. Добриот писател треба да интервенира во општеството и да ја истражува човековата природа. Напорите на Мо Јан и владеењето на јазикот се широко признаени.
Меѓутоа, некои луѓе веруваат дека Мо Јан е далеку од голем писател. На пример, медиумскиот работник Каи Фенг истакна:
Литературата не смее да има ништо со политика, но политиката секогаш врши инвазија врз литературата. Фактот што ние живееме во земја која некогаш го промовираше слоганот „литературата треба да им служи на работникот, селанецот и на народната армија“ и се уште спроведува целосна контрола врз литературниот сектор, тогаш како може литературата да се оддели од политиката?
Навистина, кога Нобеловата награда за литература беше најавена, Ли Чангчун, еден од највисоките кинески чиновници, член на упрaвниот одбор на Централниот Комитет на Кинеската Комунистичка Партија (ККП), испрати писмо со честитки до Кинеското друштво на писатели. Токму затоа Каи Фенг го постави прашањето:
Дали можеме да оцениме некое литературно дело само по неговата структура и синтакса? Таканаречениот „магичен реализам“? А што со неговата душа? Неговата врска со општеството? Неговиот хуманитаризам и аспирации за идеално општество?
Скептицизмот на јавноста кон Мо Јан произлегува од неговото членство во ККП и неговото искуство како заменик-претседател на Кинеското друштво на писатели. Освен тоа, луѓето не се среќни со неговото одбивање да прифати позиција во Франкфурт во 2005-та, само затоа што организаторот исто така го повикал и Даи Чинг, писател дисидент. Многумина исто така го сметаа за срамен акт и учеството на Мо Јан во рачното копирање на делото на Мао Цетунг „Говорите на Јанан за литературата и уметноста “ во мај 2012-та година.
Некои дури го споредуваат Мо Јан и со Харуки Мураками, познатиот јапонски писател и уште еден врвен кандидат за Нобеловата награда за литература и го потенцираат изборот на Мураками да „застане на страната на јајцата наместо на страната на ѕидот“ [мислејќи да застане на страната на  угнетените].
Колумнистот на страната My1510.cn Жу Женгјанг сочувствува со положбата на Мо Јан:
Мо Јан беше принуден да живее во многу репресивно и ригидно политичко општество. Тој мора да биде паметен за да преживее. Toj e жив одраз на оние кои пливаат во калливите води на овој каллив систем.
Чен Генг, уште еден писател на my1510.cn исто така се согласи:
Не треба да бидеме премногу строги кон Мо Јан. Сите големи луѓе се обични луѓе и имаат свои слабости. Мо Јан е само дел од тие луѓе.
Чен верува дека Нобеловата награда за литература на Мо Јан ќе стави крај на дебатата помеѓу Ху Ши којшто беше под влијание на западната литература и Лу Џин, кој веруваше дека литературата постои за да им служи на угнетените и дека го обликува развојот на современата кинеска култура.
Каква личност е Мо Јан? Џи Ваи, којшто го познава Мо Јан уште од кога тој бил млад писател, рече дека Мо Јан е многу срамежлив и не сака да се експонира, што всушност одговара и со значењето на неговото име Мо [не] Јан [се изјасни], тој исто така е и како смешен постар брат на неговите пријатели и се сеќава на времето кога тие биле заедно во едно рурално село:
Партијата ни организираше да го искусиме животот на селаните во Куан Диан. Живеевме во селски хостел, машки и женски во две различни соби. Пред да заспиеме, момците рекоа дека Мо Јан тврдел дека за да се спречат болвите да се вгнездат во нивните тела, морало да спијат голи и да се исчистат наредното утро пред да се облечат. Ептен се смеевме таа вечер во собата на девојките.
Без разлика дали го сакате Мо Јан или не, тој сепак е првиот Кинез којшто ја добил Нобеловата награда со согласност на кинеската Влада. Информации што се однесуваат на делата на Мо Јан ќе бидат вклучени во учебниците за основно образование или пак на тоа дека татковината на Мо Јан ќе развие забавен парк како „црвено сорго“, базиран на еден од неговите романи за да се привлечат туристи, ќе продолжат ненадејно да се појавуваат. Мо Јан и неговата Нобелова награда станаа јавно прашање и ќе продолжат да бидат тема на жешки дискусии во политичките и социјалните кругови.
My1510.cn ја има собрано претходно необјавената дебата за Мо Јан од веб-сајтот my1510.cn и има организирано диксусии на посебна страница закомплексот на Нобеловата награда.
Translated (en) byOiwan Lam
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Русија: Секс, жени, Путин и снимки
Русија  14 март 2012
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани